Diari Oficial de la Generalitat Valenciana


Sumari del DOGV 3668, del 18-01-2000 (1999/10176)

RESOLUCIÓ de 23 de novembre de 1999, de la Direcció General de Pesca i Comercialització Agrària, per la qual s’autoritza a Gramamed, SL, la instal·lació d’un establiment de piscicultura marina en terrenys de domini públic maritimoterrestre front al terme municipal de la Vila Joiosa (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3668

Data del DOGV
:   18-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10534


Data del document
:   23-11-1999

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Vila Joiosa, la
    * piscicultura
    * empresa privada

RESOLUCIÓ de 23 de novembre de 1999, de la Direcció General de Pesca i Comercialització Agrària, per la qual s'autoritza a Gramamed, SL, la instal·lació d'un establiment de piscicultura marina en terrenys de domini públic maritimoterrestre front al terme municipal de la Vila Joiosa (Alacant). [1999/A10858]
  
Vist l'expedient instruït a instància del senyor José Jorge Mayor Tonda en representació de Gramamed, SL, sobre sol·licitud d'autorització administrativa per a la instal·lació d'un establiment de piscicultura marina en terrenys de domini públic maritimoterrestre front al terme de la Vila Joiosa (Alacant), de conformitat amb la resolució de concessió d'ocupació de domini públic de data 5 de novembre de 1999, del Ministeri de Medi Ambient, aquesta Direcció General de Pesca i Comercialització Agrària resol:
  
Primer
  
Atorgar l'autorització administrativa per a la instal·lació d'un establiment de piscicultura marina en terrenys de domini públic maritimoterrestre amb una concessió de 224.000 metres quadrats definits per un quadrilàter amb les coordenades següents:
  
A: 38º 30'03,6999??N 00º11'52,2105??W
  
B: 38º 29'51,8567??N 00º11'45,9562??W
  
C: 38º 29'44,5183??N 00º12'07,2061??W
  
D: 38º 29'56,3856?- N 00º12'13,8474??W
  
i d'acord amb les condicions que s'esmenten en l'informe de 27 de novembre de 1998, complementat amb els informes de dates 26 de febrer de 1999 i 30 de setembre de 1999.
  
Segon
  
L'establiment autoritzat comprendrà la instal·lació de 12 gàbies flotants i 5 d'auxiliars i de transport, amb una ocupació de 10.800 metres quadrats. El disseny de les gàbies, així com el sistema d'ancoratge serà segons el que s'especifica en el projecte visat número 19.006, del 28 de juliol de 1997. Qualsevol variació que es done del projecte durant la seua realització inicial o modificacions futures haurà de comunicar-se a la Conselleria d'Agricultura, Pesca i Alimentació, a fi d'aconseguir l'autorització corresponent.
  
Tercer
  
En l'establiment piscícola s'autoritza el cultiu de preengreix i engreix, de les espècies següents: daurada (Sparus sp.) i llobarro (Dicentrarchus labrax).
  
Quart
  
Es compliran les condicions i prescripcions indicades pel Ministeri de Medi Ambient en la Resolució de data 5 de novembre de 1999 i l'informe complementari de 30 de setembre de 1999, sobre concessió de l'ocupació del domini públic maritimoterrestre.
  
Cinqué
  
Aquesta autorització tindrà vigència mentre no es produïsca paralització de l'activitat sense causa justificada a criteri dels serveis tècnics de la Conselleria d'Agricultura, Pesca i Alimentació, l'extinció de la concessió de domini públic maritimoterrestre determinada per resolució del Ministeri de Medi Ambient o incompliment de les mesures correctores determinades per la Conselleria de Medi Ambient en la Resolució de declaració d'impacte ambiental de 16 d'abril de 1998.
  
Les obres d'instal·lació hauran d'estar concloses i l'establiment en normal funcionament en un termini màxim de 15 mesos a partir d'aquesta resolució.
  
Sisé
  
El sistema de tecnologia de cultiu s'ajustarà en tot moment a la memòria presentada. Qualsevol variació sobre això s'haurà de comunicar a la Conselleria d'Agricultura, Pesca i Alimentació.
  
Seté
  
La iniciació de les obres, així com la terminació d'aquestes, es comunicarà als serveis territorials de la Conselleria d'Agricultura, Pesca i Alimentació. Per a iniciar l'explotació serà necessària la inspecció prèvia de les instal·lacions per part dels serveis tècnics de la conselleria.
  
Vuité
  
Els organismes competents podran inspeccionar la marxa de les obres que s'hagen de realitzar, així com el funcionament de l'establiment. El titular s'obliga a permetre la lliure entrada als inspectors i tècnics corresponents.
  
Nové
  
L'incompliment de les normes ací establides se sancionarà administrativament de conformitat amb la Llei 2/1994, de 18 d'abril, de la Generalitat Valenciana, sobre Defensa dels Recursos Pesquers.
  
Deu
  
L'empresa Gramamed, SL, queda registrada amb el número 012 d'activitats aqüícoles marines.
  
Aquesta resolució no posa fi a la via administrativa i contra ella podrà interposar-se un recurs d'alçada davant la consellera d'Agricultura, Pesca i Alimentació, en el termini d'un mes, comptador des de l'endemà de la notificació d'aquesta resolució, de conformitat amb el que es disposa en l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.